BLACK SABBATH EXPERIENCE | Konfus
BLACK SABBATH EXPERIENCE
Heavymastodonterne fra arbejder-industribyen Birmingham, England - Black Sabbath!
Hævet over enhver tvivl er Geezer, Osbourne, Iommi og Ward nogle af de mest indflydelsesrige musikere i rock historien. Bandet har praktisk talt opfundet metalgenren og derved været inspiration og årsag til eksistensen af kæmpe bands som Metallica, Iron Maiden, Volbeat og lignende.
Udødelige klassikere som Ironman, War Pigs, N.I.B., Sabbath Bloody Sabbath, Sweat Leaf, Children of the Grave, Black Sabbath, Into The Void, Paranoid og mange flere, står som massive og evige monumenter i rockens historie.
Black Sabbath Experience giver denne kulturarv videre på en ydmyg og yderst overbevisende måde. Med tunge beats, hidsige riffs, messende-tænderskærende-overnaturlig vokal og bunkevis af soloer, inviteres publikum til en fælles fejring af metalgiganterne Black Sabbath.